ai4bharat/Pralekha huggingface dataset:
अंतराळ विभाग
चांद्रयान-3 चे चंद्राच्या पृष्ठभागावर अवतरण  होणार असल्याच्या पार्श्वभूमीवर महाराष्ट्रात विविध ठिकाणी विशेष कार्यक्रमांचे आयोजन
मुंबई, 22 ऑगस्ट 2023
इस्त्रो , अर्थात भारतीय अवकाश संशोधन संस्थेची तिसरी अभ्यासात्मक चांद्र मोहीम असलेले चांद्रयान-3 बुधवार, 23 ऑगस्ट रोजी चंद्राच्या पृष्ठभागावर उतरणार आहे. हा क्षण अधोरेखित करण्यासाठी अनेक संस्थांनी विशेष कार्यक्रमांचे आयोजन केले आहे.
एनएफडीसी-नॅशनल फिल्म आर्काइव्ह ऑफ इंडिया, पुणे, यांनी लॉ कॉलेज रोडवरील एनएफडीसी-एनएफएआय थिएटर येथे आणि एनएफडीसी - नॅशनल म्युझियम ऑफ इंडियन सिनेमा, मुंबई यांनी
पेडर रोडवरील एनएफडीसी –एनएमआयसी मधील जेबी हॉलमध्ये चांद्रयान 3 च्या लँडिंगचे थेट प्रक्षेपण आयोजित केले आहे. बुधवार, 23 ऑगस्ट रोजी संध्याकाळी 5 वाजल्यापासून एनएफडीसी - एनएफएआय आणि एनएफडीसी - एनएमआयसी परिसरात हा कार्यक्रम आयोजित करण्यात आला असून, या ठिकाणी संध्याकाळी 5:27 वाजता चांद्रयान 3 च्या लँडिंगचे थेट प्रक्षेपण सुरू होईल.
एनएफएआय इथल्या कार्यक्रमाला पुणे विद्यापीठातील इस्त्रो विभागाचे संचालक डॉ. अरविंद डी शाळीग्राम, विविध महाविद्यालये आणि प्रशिक्षण केंद्रांसह पुण्यामधील शिक्षण क्षेत्रातील नामवंत व्यक्ती उपस्थित राहतील अशी अपेक्षा आहे. या कार्यक्रमाला उपस्थित राहण्यासाठी पुणे शहरातील विद्यार्थी अत्यंत उत्सुक आहेत. मुंबईत, एनएमआयसी इथल्या कार्यक्रमाला विद्यार्थी आणि विविध क्षेत्रात काम करणारे मुंबईकर उपस्थित राहणार आहेत.
मुंबईतले नेहरू सायन्स सेंटर देखील चंद्रावर 3 चे ऐतिहासिक लँडिंग साजरे करण्यासाठी माहितीपूर्ण कार्यक्रमांची मालिका आयोजित करण्यासाठी सज्ज आहे. कार्यक्रमांची सुरुवात दुपारी 2:00 ते 4:00 या वेळेत चांद्रयान 3 चे पेपर मॉडेल तयार करण्याच्या बुद्धीला चालना देणाऱ्या कार्यशाळेने होईल. चांद्रयान 3 चे स्वतःचे पेपर मॉडेल तयार करण्यासाठी उत्सुक असलेले 50 विद्यार्थी या कार्यशाळेत सहभागी होणार आहेत.
या सत्रानंतर संध्याकाळी 4:30 ते 7:00 या वेळात केंद्राने संवादात्मक कार्यक्रम आयोजित केला आहे. टाटा इन्स्टिट्यूट ऑफ फंडामेंटल रिसर्च, मुंबई इथले माजी शास्त्रज्ञ प्राध्यापक मयंक एन वाहिया, चांद्रयान 3 मोहिमेची सखोल माहिती देतील. हे सत्र उपस्थितांना अद्ययावत ज्ञान आणि मौल्यवान माहितीने समृद्ध करेल. त्याशिवाय, उपस्थितांना केंद्राच्या सभागृहात चांद्रयान 3 मोहिमेचे थेट प्रक्षेपण पाहण्याची दुर्मिळ संधी मिळेल. अंदाजे 400 जणांनी केलेल्या नोंदणीवरून या कार्यक्रमाला मिळालेला उल्लेखनीय प्रतिसाद दिसून येतो.
रामन विज्ञान केंद्र आणि तारांगण, नागपूर येथे सकाळी 11 ते दुपारी 12 या वेळेत डॉ. जी. श्रीनिवासन, वैज्ञानिक-अभियंता, प्रादेशिक रिमोट सेन्सिंग सेंटर  - इस्रो, नागपूर यांचे व्याख्यान आयोजित करण्यात आले आहे. त्यानंतर एसओएस सभागृहात प्रज्ञान रोव्हर मॉडेलचे प्रात्यक्षिक दाखवले जाईल आणि 12 ते 12:45 या वेळेत चंद्राच्या विशेष वैशिष्ट्यांवरील एक कार्यक्रम होईल. संध्याकाळी 5 वाजल्यापासून चांद्रयान 3 च्या लँडिंगचे थेट प्रक्षेपण दाखवले जाईल.
चंद्राच्या पृष्ठभागावर अलगद उतरण्यात चांद्रयान 3 मोहिमेला यश मिळाले, तर चंद्राच्या पृष्ठभागावर यशस्वीपणे उतरणारा भारत हा जगातील चौथा देश असेल, तर चंद्राच्या दक्षिण ध्रुवावर उतरणारा पहिला देश ठरेल. भारतासाठी हा एक ऐतिहासिक क्षण असून, तो साजरा करायला हवा.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 213
पंतप्रधान कार्यालय
यूपीएससी नागरी सेवा परीक्षा यशस्वीपणे उत्तीर्ण केलेल्यांचे पंतप्रधानांनी केले अभिनंदन
यूपीएससी अर्थात केंद्रीय लोकसेवा आयोगाची नागरी सेवा परीक्षा यशस्वीपणे उत्तीर्ण केलेल्यांचे पंतप्रधान नरेंद्र मोदी यांनी अभिनंदन केले आहे.
एका ट्विटच्या मालिकेत पंतप्रधान म्हणाले;
"यूपीएससी नागरी सेवा परीक्षा यशस्वीपणे उत्तीर्ण झालेल्यांचे अभिनंदन. लोक सेवेतील एक रोमांचक आणि समाधान देणारी कारकीर्द तुमची वाट पाहत आहे.
ज्यांनी परीक्षा उत्तीर्ण केली आहे त्यांना आपल्या राष्ट्राच्या प्रवासाच्या महत्त्वपूर्ण कालावधीत प्रमुख प्रशासकीय भूमिका पार पाडावी लागणार आहे.
जे युवा मित्र यूपीएससी परीक्षेत उत्तीर्ण झाले नाहीत त्यांना मी सांगू इच्छितो- तुम्ही खूप प्रतिभावान व्यक्ती आहात. तुम्हाला आणखी प्रयत्न करावे लागतील.
त्याच बरोबर भारतात वैविध्यपूर्ण संधी असून त्यांचा शोध घेण्याची गरज आहे. तुम्ही जे काही करायचे ठरवले असेल त्यासाठी शुभेच्छा. "
<
राष्ट्रपती कार्यालय
डेन्मार्कचे युवराज आणि युवराज्ञी यांनी राष्ट्रपती द्रौपदी मुर्मू यांची घेतली भेट
नवी दिल्ली, 28 फेब्रुवारी 2023
डेन्मार्कचे युवराज रॉयल हायनेस फ्रेडरिक आणि युवराज्ञी मेरी यांनी आज  राष्ट्रपती भवन इथे राष्ट्रपती द्रौपदी मुर्मू यांची भेट घेतली.
राष्ट्रपती भवनात त्यांचे स्वागत करताना राष्ट्रपती म्हणाल्या की, भारत-डेन्मार्क संबंध गेल्या काही वर्षांत अधिक सखोल झाले असून त्यांची व्याप्तीही वाढली आहे.दोन्ही देश द्विपक्षीय व्यापार आणि गुंतवणुकीत उत्तरोत्तर आणखी प्रगती करतील असा विश्वास त्यांनी व्यक्त केला.
राष्ट्रपती म्हणाल्या की, हवामान बदल हे एक असे क्षेत्र आहे, ज्यामध्ये भारत आणि डेन्मार्कचे विचार आणि हितसंबंध सारखेच आहेत. भारत पर्यावरण स्नेही विकासाच्या मार्गावर पुढे जात आहे. आम्ही 'लाइफ ' म्हणजेच, ‘शाश्वत पर्यावरणासाठी जीवनशैली’, शाश्वत जीवनशैलीसाठी आणि निसर्गाचा सन्मान करण्यासाठी जीवनशैली, हे नवीन अभियान सुरू केले आहे. हवामान बदला विरोधातला लढा जिंकण्यासाठी संपूर्ण जग, एक कुटुंब म्हणून एकत्र येईल, असा विश्वास त्यांनी व्यक्त केला.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
पंतप्रधान कार्यालय
आत्तापर्यंतचा सर्वाधिक महसूल मिळवल्याबद्दल पंतप्रधानांनी एचएएलचे केले कौतुक
पंतप्रधान नरेंद्र मोदी यांनी आत्तापर्यंतचा सर्वाधिक महसूल मिळवल्याबद्दल एचएएलच्या संपूर्ण चमूचे कौतुक केले आहे. एचएएलने आर्थिक वर्ष 2022-23 मधे 26,500 कोटी  रुपयांचा महसूल मिळवला. गेल्या आर्थिक वर्षात तो 24,620 कोटी रुपये होता. गेल्या आर्थिक वर्षाच्या तुलनेत महसूलात 8 टक्के वाढ झाली आहे.
एचएएलच्या ट्विटच्या उत्तरात पंतप्रधान म्हणाले;
“अतुलनीय! मी एचएएलच्या संपूर्ण चमुचे त्यांच्या उल्लेखनीय ध्येयासक्ती आणि समर्पणवृत्तीबद्दल कौतुक करतो.'
रेल्वे मंत्रालय
नव्या रेल्वेगाड्या आणि रेल्वेमार्गांचे बांधकाम
नवी दिल्ली, 3 ऑगस्ट 2018
2014-15 ते 2017-18 या चार वर्षांच्या कालावधीत भारतीय रेल्वेने 374 नव्या रेल्वेगाड्यांची तरतूद केली. महाराष्ट्रात 39 किलोमीटर अंतराच्या नव्या रेल्वेमार्गाचे काम करण्यात आले तर 288 किलोमीटर अंतराचे दुहेरीकरणाचे काम पूर्ण करण्यात आले.
रेल्वे राज्यमंत्री राजेन गोहेन यांनी आज राज्यसभेत एका लेखी उत्तरात ही माहिती दिली.
M.Chopade/M.Pange/P.Malandkar
(Visitor Counter : 54
रसायन आणि खते मंत्रालय
पाच वैद्यकीय उपकरणांच्या किमती व वितरक पातळीवर किंमतीतील फरकावर 70 टक्क्यांपर्यंत मर्यादा घालण्याचा सरकारचा निर्णय
कोविड महामारीमुळे उत्पन्न झालेल्या स्थितीचा विचार करता, तसेच वैद्यकीय उपकरणांची सातत्याने होत असलेली मागणी लक्षात घेऊन, केंद्र सरकारने आरोग्यासाठीच्या सुविधा परवडणाऱ्या दरात मिळाव्या आणि कोविड व्यवस्थापनासाठी या उपकरणांच्या किमती नियंत्रणात ठेवण्याचा निर्णय घेतला आहे. डीपीसीओ, 2013 च्या परिच्छेद 19 अंतर्गत, अतिरिक्त अधिकारांचा वापर करत, राष्ट्रीय औषध मूल्य संस्था – एनपीपीएने 13.07.2021 रोजी यासंबंधीची अधिसूचना जारी केली आहे. या अधिसूचनेनुसार, पाच उपकरणे- पल्स ऑक्सिमीटर, ब्लड प्रेशर मॉनिटरिंग मशीन, नेब्यूलायझर, डिजिटल थर्मामीटर आणि ग्लूकोमीटर यांच्या किंमतीवर व्यापारी नफ्याची 70% पर्यंतची मर्यादा घातली आहे. याआधी, फेब्रुवारी 2019 एनपीपीए ने कर्करोग-रोधी औषधांवर आणि तीन जून 2021 रोजी ऑक्सिजन कॉन्सनट्रेटर्सच्या किमतीवर मर्यादा घातली होती. या अधिसूचित व्यापारी मार्जिनवर आधारित, एनपीपीए ने सर्व उत्पादक/आयातदारांना सात दिवसांत सुधारित किमती  निश्चित करण्याचे निर्देश दिले आहेत. सुधारित एमआरपी  एनपीपीए द्वारे सार्वजनिक केल्या जाणार आहे. या सुधारित किमती 20 जुलैपासून लागू होतील.
सर्व किरकोळ विक्रेते, डीलर, रुग्णालये आणि संस्था यांनी या सर्व उपकरणांची उत्पादकाने निश्चित केलेली किंमत आपापल्या व्यावसायिक ठिकाणी जाहीररीत्या लावणे बंधनकारक असेल, जेणेकरुन कोणत्याही व्यक्तीला या सर्व उपकरणांच्या किमती सहज कळू शकल्या पाहिजेत.
या सुधारित किमतींच्या मर्यादेचे पालन न करणाऱ्या सर्व उत्पादक/ आयातदारांनी घेतलेली अधिक किंमत त्यांना 15 टक्के व्याजदराने जमा करावी लागेल तसेच औषध मूल्य नियंत्रण कायदा 2013 आणि अत्यावश्यक वस्तू कायदा 1955 अंतर्गत त्यांना 100 टक्क्यांपर्यंत दंडही आकाराला जाऊ शकेल.
राज्य औषध नियंत्रक या आदेशाच्या अनुपालनावर देखरेख ठेवतील. कोणतेही उत्पादक, वितरक, किरकोळ विक्रेते, यांनी ही उपकरणे कोणत्याही ग्राहकांला निश्चित किमतीपेक्षा अधिक दराने विकू नये, तसेच या उपकरणांचा काळाबाजार याची जबाबदारी राज्य नियंत्रकांची असेल.
हा आदेश, पुनर्विचाराच्या अधीन राहून, 31 जानेवारी 2022 पर्यंत लागू राहील.
माहिती आणि प्रसारण मंत्रालय
राष्ट्रीय युवा दिनाच्या निमित्ताने स्वच्छता मोहीम, सांस्कृतिक कार्यक्रम, जनजागृती सत्रांचे आयोजन
राष्ट्रीय युवा दिन : स्वामी विवेकानंद यांच्या जयंती निमित्त केंद्रीय संचार ब्युरो, गोवा द्वारे विविध कार्यक्रमांचे आयोजन
गोवा, 13 जानेवारी 2023
राष्ट्रीय युवा दिनानिमित्त गोवा येथील केंद्रीय संचार ब्युरोने राज्यात विविध कार्यक्रमांचे आयोजन केले होते. शालेय विद्यार्थ्यांसाठी स्वच्छता मोहीम, जनजागृती सत्र आणि विविध स्पर्धा घेण्यात आल्या. स्वामी विवेकानंद यांची जयंती दरवर्षी 12 जानेवारी रोजी राष्ट्रीय युवा दिन म्हणून केंद्र सरकार साजरी करते.
या कार्यक्रमाचा भाग म्हणून काल, 12 जानेवारी रोजी 1 गोवा बटालियन एनसीसी पणजी यांच्या सहकार्याने मिरामार चौपाटीवर भव्य स्वच्छता मोहीम राबविण्यात आली. या कार्यक्रमात 100 हून अधिक स्वयंसेवक सहभागी झाले होते. या मोहिमेदरम्यान 250 किलो पेक्षा जास्त प्लास्टिक कचरा गोळा करण्यात आला. तसेच मडगाव मधील रवींद्र केळेकर ज्ञानमंदिर येथे सीबीसी गोवाच्या कलाकारांनी सांस्कृतिक कार्यक्रमही सादर केले.
बांबोळी मधील अंजुमन नुरुल इस्लाम हायस्कूल येथे आज झालेल्या दुसर्या कार्यक्रमात गोवा लाइव्हलीहुड्स फोरमच्या निकिता गुप्ता यांच्या अध्यक्षतेखाली जनजागृती सत्र पार पडले. प्रख्यात विद्यार्थी समुपदेशक आणि प्रशिक्षक अमीना बुखारी प्रमुख पाहुण्या म्हणून उपस्थित होत्या. विद्यार्थ्यांना संबोधित करताना अमीना यांनी जीवनात स्वामी विवेकानंदांची शिकवण आत्मसात करण्याचे आवाहन केले. “तुम्हाला तुमच्या दैनंदिन जीवनापासून सुरुवात करावी लागेल, तुमच्या दैनंदिन वेळापत्रकावर काम करावे लागेल. तरच तुम्ही तुमचे ध्येय गाठू शकाल "असे त्यांनी सांगितले.
या कार्यक्रमाचा एक भाग म्हणून विद्यार्थ्यांसाठी पोट्रेट ड्रॉइंग, पोस्टर मेकिंग, निबंध लेखन आणि घोषवाक्य लेखन अशा विविध स्पर्धा घेण्यात आल्या. या कार्यक्रमात विजेत्यांना पारितोषिके देण्यात आली. सीबीसी गोवाच्या कलाकारांनी आणि विद्यार्थ्यांनी सांस्कृतिक कार्यक्रम सादर करून युवा दिवस साजरा केला.
राष्ट्रीय युवा दिनाविषयी:
तरुणांच्या सामर्थ्यावर दृढ विश्वास असलेल्या स्वामी विवेकानंद यांची जयंती 12 जानेवारी रोजी राष्ट्रीय युवा दिन म्हणून साजरी केली जाते. देशभरातील शाळा आणि महाविद्यालयांमध्ये वक्तृत्व , संगीत, चर्चासत्रे, मिरवणुका, खेळ, स्पर्धा आणि इतर अनेक कार्यक्रमांच्या आयोजनाद्वारे हा दिवस साजरा केला जातो.PIB Panaji | N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
पंतप्रधान कार्यालय
पंतप्रधानांनी, सिंह संवर्धनाबद्दल झपाटून काम करत असलेल्या सर्वांना जागतिक सिंह दिनानिमित्त दिल्या शुभेच्छा
पंतप्रधान नरेंद्र मोदी यांनी, सिंह संवर्धनाबद्दल झपाटून काम करत असलेल्या सर्वांना जागतिक सिंह दिनानिमित्त शुभेच्छा दिल्या आहेत.
सिंह दिमाखदार, भव्यदिव्य आणि धैर्यवान आहे. भारताला आशियाई सिंहाचे माहेरघर असल्याचा अभिमान आहे. जागतिक सिंह दिनानिमित्त, मी सिंह संवर्धनाबद्दल झपाटून काम करत असलेल्या सर्वांना शुभेच्छा देतो. गेल्या काही वर्षांमध्ये भारतातील सिंहाची लोकसंख्या सातत्याने वाढत असल्याचे जाणून तुम्हाला आनंद होईल.
मी गुजरातचा मुख्यमंत्री म्हणून काम करत होतो, तेव्हा मला गीर सिंहांना सुरक्षित अधिवास मिळावा यासाठी काम करण्याची संधी मिळाली. यादृष्टीने अनेक उपक्रम हाती घेण्यात आले. स्थानिकांना यात सहभागी करुन घेतले. सर्वोत्तम जागतिक पद्धतींचा उपयोग केला. जेणेकरुन सिंहांची निवासस्थाने सुरक्षितही राहतील आणि पर्यटनालाही चालनाही मिळेल. "
असे पंतप्रधानांनी आपल्या ट्विटर संदेश मालिकेत म्हटले आहे.
गृह मंत्रालय
"आंतरराष्ट्रीय अंमली पदार्थ आणि तस्करी विरोधी दिन'' निमित्त केंद्रीय गृह आणि सहकार मंत्री अमित शहा यांचा संदेश
पंतप्रधान नरेंद्र मोदी यांच्या मार्गदर्शनाखाली गृह मंत्रालयाने अंमली पदार्थांसंदर्भात स्वीकारले आहे कठोर धोरण
अंमली पदार्थांच्या व्यसनाधीनतेची समस्या राष्ट्रीय सुरक्षेसाठी एक मोठे आव्हान असून ते सर्वांच्या समन्वयानेच रोखणे शक्य
पंतप्रधान नरेंद्र मोदी यांच्या मार्गदर्शनाखाली गृह मंत्रालयाने अंमली पदार्थांसंदर्भात जराही खपवून न घेण्याचे कडक धोरण स्वीकारले आहे, असे केंद्रीय गृह आणि सहकार मंत्री अमित शहा यांनी सांगितले. आंतरराष्ट्रीय अंमली पदार्थांचे सेवन आणि तस्करी विरोधी दिनानिमित्त दिलेल्या आपल्या संदेशात अमित शाह म्हणाले की, मी अंमली पदार्थ प्रतिबंधक विभागाचे  सर्व कर्मचारी, स्वयंसेवी संस्था आणि 'अंमली पदार्थ मुक्त भारत 'हा पंतप्रधान नरेंद्र मोदी यांचा संकल्प पूर्ण करण्यात सहभागी असलेल्या स्वयंसेवकांचे अभिनंदन करतो.
स्वातंत्र्याच्या 75 व्या वर्षात, 'अंमली पदार्थ मुक्त भारत'च्या पंतप्रधान नरेंद्र मोदी यांनी केलेल्या आवाहनाला, अमृत काळात दृढ संकल्प बनवायचे आम्ही निश्चित केले आहे. अंमली पदार्थांच्या व्यसनाधीनतेची समस्या देखील राष्ट्रीय सुरक्षेसाठी एक मोठे आव्हान असून सर्वांच्या समन्वयातूनच ते रोखता येऊ शकते असे आपले मत असल्याचे अमित शाह म्हणाले.
अंमली पदार्थांची तस्करी पूर्णपणे नष्ट करण्यासाठी पंतप्रधान नरेंद्र मोदी यांच्या नेतृत्वाखाली भारत सरकार व्यापक कार्य करत आहे.पंतप्रधानांच्या नेतृत्वाखाली आम्ही या लढ्याला समन्वित आणि संस्थात्मक रूप दिले आहे. यासाठी गृह मंत्रालयाच्या ‘अंमली पदार्थ प्रतिबंध विभागाच्या’ नेतृत्वाखाली ‘अंमली पदार्थ विरोधी समन्वय यंत्रणा स्थापन करण्यात आली आहे. आपल्याला अंमली पदार्थांची तस्करी रोखण्यात पूर्ण यश मिळू शकेल या दृष्टीने, संबंधित सर्व संस्थांमध्ये समन्वय प्रस्थापित करणे हा याचा उद्देश आहे, असे केंद्रीय गृह मंत्र्यांनी सांगितले. राष्ट्रीय स्तरावर अंमली पदार्था विरुद्धच्या या लढ्यात एनसीबी सक्रिय भूमिका बजावत आहे, त्याचे यशस्वी परिणाम आपण पाहत आहोत, असे ते म्हणाले. 2014 ते 2022 पर्यंत, गेल्या 8 वर्षांत जप्त केलेल्या अंमली पदार्थांचे मूल्य मागील 8 वर्षांच्या तुलनेत जवळपास 25 पट अधिक आहे, अशी माहिती गृहमंत्र्यांनी दिली.
अंमली पदार्थांचा दुरुपयोग केवळ समाजच पोखरत नाही तर अंमली पदार्थांच्या तस्करीमार्फत आलेला पैसा हा राष्ट्रीय सुरक्षेसाठीही मोठा धोका आहे, असे अमित शाह म्हणाले. एनसीबी आणि सर्व हितसंबंधितांच्या एकत्रित प्रयत्नांमुळे अपेक्षित यश मिळेल अशी खात्री त्यांनी दिली. 'अंमली पदार्थ मुक्त भारत' या पंतप्रधानांच्या संकल्पाच्या पूर्ततेसाठी आपण सर्वांनी आपापले योगदान देऊ या, असे त्यांनी सांगितले.
अर्थ मंत्रालय
प्राप्तीकरदात्यांना मदतगार ठरणारा ‘फेसलेस‘ नवीन 26एएस फॉर्म
नवी दिल्ली, 18 जुलै 2020
प्राप्तीकरदात्यांना आपल्या आयकर विवरण पत्राचे ई-फाईल योग्यप्रकारे करता यावे, यासाठी प्राप्तीकर खात्याने नवीन 26 एएस फॉर्म जारी केला आहे. हा फॉर्म जमा करताना कोठेही व्यक्तिगत पातळीवर उपस्थित राहण्याची करदात्यांना आवश्यकता भासणार नाही, असे या फॉर्मचे ‘फेसलेस’ स्वरूप ठेवण्यात आले आहे. या नवीन प्राप्तीकर मूल्यमापन वर्षापासून करदात्यांना सुधारित फॉर्म 26एएस उपलब्ध होणार आहे. त्यामध्ये करदात्यांच्या आर्थिक व्यवहारांचे काही अतिरिक्त तपशील तसेच वेगवेगळ्या श्रेणींमध्ये कशा प्रकारे देवाण-घेवाणीचे व्यवहार झाले , याचे विवरण द्यावे लागणार आहे.
प्राप्तीकर विभागामार्फत एसएफटीव्दारे देण्यात आलेली माहिती ऐच्छिक अनुपालन, कराचे उत्तरदायित्व आणि ई-फायलिंग सुलभता यांचा विचार करून फॉर्म 26एएस च्या ‘ई’ भागामध्ये दर्शविण्यात येणार आहे. त्यामुळे करदात्याला त्याचा उपयोग अनुकूल वातावरणामध्ये योग्य कर देयक तयार करून आपले प्राप्तीकर विवरण पत्र  भरणे शक्य होणार आहे. याशिवाय, यामुळे कर प्रशासनामध्ये अधिक पारदर्शकता आणि दायित्व येणार आहे.
यापूर्वीच्या फॉर्म 26एएसमध्ये पॅन म्हणजेच स्थायी खाते क्रमांकांशी संबंधित स्त्रोतांकडून कर वजा करण्याबाबतची तसेच जमा कराची माहिती देण्यात येत होती. याबरोबरच इतर भरण्यात आलेल्या कराचे विवरण, मिळणारा परतावा आणि ‘टीडीएस डिफॉल्ट’ यांच्यासह अतिरिक्त माहिती देण्यात येत होती. आता मात्र करदात्यांनी कोणकोणते मोठे, प्रमुख वित्तीय देवाण-घेवाणीचे व्यवहार केले, याचे स्मरण देण्यासाठी मदत होईल, अशा प्रकारे ‘एसएफटी’ असेल. त्यामुळे प्राप्तीकर विवरण पत्र दाखल करताना करदात्यांना सुविधा होणार असून त्यांच्याकडे सर्व माहिती उपलब्ध असेल.
मोठ्या रकमांची वित्तीय देवाण-घेवाण करणा-या व्यक्तींच्या बाबतीत प्राप्तीकर विभागाने आर्थिक वर्ष 2016 पासूनच आयकर अधिनियम, 1961 मधील कलम 285 बीए अनुसार ‘निर्दिष्ट व्यक्ती‘ असे स्पष्ट करून त्यामध्ये बँका, म्युच्युअल फंड, बाँड जारी करणा-या संस्था आणि रजिस्ट्रार तसेच सब-रजिस्ट्रार अशा व्यक्तींच्याव्दारे जमा करण्यात येणारी रक्कम, बँकेतल्या बचत खात्यातून काढलेली रक्कम, अचल संपत्ती, मालमत्ता यांची खरेदी-विक्री, मुदतीच्या ठेवी, क्रेडिट कार्डने भागवलेली बिले, भाग,कर्जरोखे, परकीय चलन, म्युच्युअल फंडाची खरेदी, शेअर्सची पुन्हा खरेदी, वस्तू आणि सेवा यांच्यासाठी खर्च केलेली रोकड यांच्याविषयीची माहिती घेतली जात होतीच. आता विविध ‘एसएफटी’अंतर्गत याच प्रकारची सर्व माहिती नवीन फॉर्म 26एएस मध्ये दाखवावी लागेल, असे प्राप्तीकर खात्याने स्पष्ट केले आहे.
करदात्यांसाठी फॉर्म 26एएस मधल्या ‘भाग ई’मध्ये विविध विवरण म्हणजेच कोणत्या पद्धतीने देवाण-घेवाण झाली आहे, हे एसएफटीमध्ये भरणा-याचे  नाव, व्यवहाराची तारीख, व्यक्तिगत की संयुक्त पक्ष म्हणून व्यवहार केला आहे, याचा तपशील, व्यवहारामध्ये सहभागी असलेल्यांची संख्या, व्यवहाराची रक्कम, देय दिनांक तसेच रक्कम कशा पद्धतीने दिली-त्याची माहिती आणि तपशील हे नमूद करावे लागणार आहे, असेही खात्याने सांगितले आहे.
यामुळे आपले वित्तीय व्यवहार ‘अपडेट’ ठेवणा-या प्रामाणिक करदात्यांना आपले प्राप्तीकर विवरण पत्र दाखल करतांना मदत होणार आहे. मात्र जे करदाते आपल्या वित्तीय व्यवहारांची नकळत किंवा अनवधानाने नोंद करीत नाहीत त्यांच्यादृष्टीने हे निराशाजनक आहे. नवीन 26 एएस फॉर्ममध्ये आर्थिक वर्ष 2015-16 मध्ये मिळालेल्या व्यवहारांविषयी म्हणजेच वार्षिक माहिती विवरण  असणार आहे.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
आरोग्य आणि कुटुंब कल्याण मंत्रालय
चेहरा आणि तोंड झाकण्यासाठी घरी बनवलेल्या संरक्षक मास्कच्या वापरासंबंधी सूचना
नवी दिल्ली, 4 एप्रिल, 2020
- कोविड- 19 चा संसर्ग टाळण्यासाठी सामाजिक अंतर आणि वैयक्तिक स्वच्छता अतिशय महत्वाचे आहेत याची आपल्याला जाणीव आहे. सामान्य जनतेसाठी घरी बनवण्यात आलेले मास्क लाभदायक असल्याचा दावा काही देशांनी केला आहे. वैयक्तिक स्वच्छता राखण्यासाठी अशा प्रकारचे घरी बनवण्यात आलेले मास्क ही उत्तम पद्धत आहे. अशा प्रकारचा वापर एकूणच स्वच्छ आणि निरोगी आरोग्याचे वातावरण राखण्यास निश्चितच मदत करेल
- म्हणूनच असे सुचवण्यात आहे आहे की ज्या लोकांना कुठलाही आजार नाही किंवा श्वास घ्यायला त्रास होत नाही, त्यांनी विशेषत: घराबाहेर पडताना घरी बनवण्यात आलेल्या आणि पुन्हा वापरता येऊ शकेल अशा मास्कचा वापर करायला हरकत नाही. यामुळे समुदायाचे मोठ्या प्रमाणात संरक्षण करण्यात मदत होईल.
- आरोग्य कर्मचारी किंवा कोविड 19 रूग्णांच्या संपर्कात असलेले किंवा त्यांच्याबरोबर काम करणाऱ्यांसाठी तसेच जे स्वत: रुग्ण आहेत त्यांच्यासाठी याघरी बनवण्यात आलेल्या मास्कची शिफारस करण्यात आलेली नाही. या लोकांनी विशिष्ट संरक्षक मास्क घालणे आवश्यक आहे.
- घरी मास्क बनवताना दोन जोड बनवावेत जेणेकरून एक धुतला तर दुसरा वापरता येईल असा सल्ला देण्यात येत आहे. हात धुणे अजूनही आवश्यक निकष राहील आणि मास्क लावण्यापूर्वी देखील हात स्वच्छ धुवावेत. अशा प्रकारचे मास्क कुठेही फेकू नये, ते सुरक्षितपणे ठेवावेत, साबण आणि गरम पाण्याने व्यवस्थित धुवावेत आणि वापरण्यापूर्वी योग्य तऱ्हेने वाळवावेत.
- हे मास्क बनवताना घरी उपलब्ध असलेले स्वच्छ कापड वापरावे, आणि मास्क बनवण्यापूर्वी किंवा शिवण्यापूर्वी ते कापड स्वच्छ धुणे गरजेचे आहे. तोंड आणि नाक पूर्णपणे झाकले जाईल आणि चेहऱ्यावर सहज बांधता येईल अशा प्रकाराचा मास्क घरी बनवावा.
- एकच मास्क कुटुंबातील सर्वांनी वापरू नये. एक मास्क केवळ एकाच व्यक्तीने वापरावा. अनेक सदस्य असलेल्या कुटुंबात प्रत्येक सदस्याचा स्वतंत्र मास्क असायला हवा.
अधिक माहितीसाठी कृपया येथे क्लिक करा 
For Detail Information Plz Click here 
R.Tidke/S.Kane/D.Rane
(
अर्थ मंत्रालय
2020-21 या आर्थिक वर्षासाठी जानेवारी महिन्यापर्यंत भारत सरकारच्या खात्यांचा मासिक आढावा
नवी दिल्ली, 26 फेब्रुवारी 2021
भारताच्या केंद्र सरकारचे जानेवारी 2021 चे मासिक खाते एकीकृत करण्यात आले आहे आणि त्याचे अहवाल प्रसिद्ध करण्यात आले आहेत.
त्याची वैशिष्ट्ये खालील प्रमाणे आहेत:-
भारत सरकारला जानेवारी 2021 पर्यंत 12,83,314 कोटी रुपये प्राप्त झाले आहेत त्यामध्ये 11,01,855 कोटी रुपये कर महसूल, 1,41,104 कोटी रुपये बिगर कर महसूल आणि 40,355 कोटी रुपये बिगर कर्ज भांडवली प्राप्तीचा समावेश आहे. बिगर कर्ज भांडवली प्राप्तीमध्ये 15,804 कोटी रुपये कर्जवसुली आणि निर्गुंतवणूक प्रक्रियेतून मिळालेल्या 24,551 कोटी रुपयांचा समावेश आहे.
भारत सरकारकडून जानेवारी 2021 पर्यंत राज्य सरकारांना कराच्या वाट्याच्या हस्तांतरणापोटी 4,08,873 कोटी रुपये देण्यात आले आहेत. भारत सरकारकडून झालेला एकूण खर्च 25,17,318 कोटी रुपये असून त्यामध्ये महसुली खात्यावरील 21,55,210 कोटी रुपये आणि भांडवली खात्यावरील 3,62,108 कोटी रुपयांचा समावेश आहे. एकूण महसुली खर्चापैकी 5,19,597 कोटी रुपये व्याज चुकाऱ्यांवर आणि 2,52,656 कोटी रुपये प्रमुख अनुदानावर खर्च झाले आहेत.
Jaydevi PS/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 71
मंत्रिमंडळ
महाराष्ट्रातील वाढवण येथे नवीन प्रमुख बंदर उभारण्याला केंद्रीय मंत्रिमंडळाची तत्वत: मंजुरी
नवी दिल्ली, 5 फेब्रुवारी 2020
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने महाराष्ट्रात डहाणूजवळ वाढवण येथे प्रमुख बंदर उभारायला तत्वत: मंजुरी दिली आहे.
प्रकल्पाचा एकूण खर्च 65,544.54 कोटी रुपये असण्याची शक्यता आहे.
वाढवण बंदर "लँड लॉर्ड मॉडेल" च्या धर्तीवर विकसित केले जाईल. प्रकल्पाची अंमलबजावणी करण्यासाठी जवाहरलाल नेहरू पोर्ट ट्रस्ट  सह 50% किंवा त्याहून अधिक इक्विटी भागीदारीसह प्रमुख भागीदार म्हणून 'स्पेशल पर्पज व्हेईकल' ची स्थापना केली जाईल. एसपीव्ही बंदरासाठी पायाभूत सुविधा विकसित करेल, यामध्ये रिक्लेमेशन अर्थात भराव टाकून जमीन प्राप्त करणे, ब्रेक वॉटरचे बांधकाम तसेच किनाऱ्याच्या मागील भागात संपर्क सुविधा उभारणे इत्यादींचा समावेश असेल. खाजगी विकासकांकडून सार्वजनिक-खासगी भागीदारीतून व्यवसाय संबंधित सर्व कामे केली जातील.
5.1 दशलक्ष टीईयू  इतक्या रहदारीसह भारतातील सर्वात मोठे कंटेनर बंदर असलेले जवाहरलाल नेहरू बंदर जगात 28 व्या स्थानावर आहे. 2023 पर्यंत 10 मिलियन टीईयू पर्यंत क्षमता वाढवून जेएन बंदर येथे चौथे टर्मिनल पूर्ण झाल्यानंतर ते जगातील 17 व्या क्रमांकाचे सर्वात मोठे कंटेनर पोर्ट बनेल. वाढवण बंदराच्या विकासामुळे भारत जगातील अव्वल 10 कंटेनर बंदर असलेल्या देशांमध्ये सामील होईल.
महाराष्ट्रात जेएनपीटी येथे भारतातील सर्वात मोठे कंटेनर बंदर आहे, जे महाराष्ट्र, उत्तर कर्नाटक, तेलंगणाचा किनारपट्टीमागील भाग आणि गुजरात, मध्य प्रदेश, राजस्थान, एनसीआर, पंजाब आणि उत्तर प्रदेशच्या दुय्यम भागांच्या गरजा भागवते. एक सखोल ड्राफ्ट पोर्ट आवश्यक आहे जे जगातील सर्वात मोठी कंटेनर जहाजे सामावून घेईल आणि जेएनपीटी बंदरातून 10 दशलक्ष टीईयूची नियोजित क्षमता पूर्णपणे वापरल्यावर जेएनपीटी बंदरातून वाहतुकीची गती वाढेल. जेएनपीटी आणि मुंद्रा ही देशातील सर्वात मोठी कंटेनर हाताळणारी बंदरे  असून तिथे अनुक्रमे 15 M आणि 16 M चे ड्राफ्ट आहेत, तर जगातील सर्वात मोठी कंटेनर हाताळण्यासाठी 18M-20M चे आधुनिक खोल ड्राफ्ट पोर्ट्स आवश्यक आहेत. वाढवण बंदरावर किनाऱ्याजवळ सुमारे 20 मीटरचा नैसर्गिक ड्राफ्ट आहे, ज्यामुळे बंदरावर मोठ्या जहाजांना हाताळणे शक्य होते. वाढवण बंदराच्या विकासामुळे 16,000-25,000 टीईयू क्षमतेच्या कंटेनर जहाजांना हाताळणे शक्य होईल, यामुळे अर्थव्यवस्थेचा मोठ्या प्रमाणात फायदा होईल आणि वाहतुकीचा खर्च कमी होईल.
कंटेनर जहाजांचा सातत्याने आकार वाढत असल्यामुळे भारताच्या पश्चिमेकडील किनारपट्टी परिसरात खोल ड्राफ्ट कंटेनर पोर्ट विकसित करणे आवश्यक आहे. मूल्यवर्धित उत्पादन क्षेत्राच्या पार्श्वभूमीवर कार्गोच्या वाढत्या कंटेनरायझेशनमुळे उत्पादन क्रिया सुलभ करण्यासाठी मूल्यवर्धित आयात आणि निर्यात हाताळण्यासाठी आपल्या बंदर सुविधा तयार करणे महत्वाचे होते. 2022-25 पर्यंत जेएनपीटीची पूर्ण क्षमता संपुष्टात येईल तेव्हा जेएनपीटीच्या अंतर्गत भागातील कंटेनर वाहतूक सध्याच्या 4.5 एमटीईयू वरून 10.1 एमटीईयू पर्यंत वाढणे अपेक्षित आहे. वाहतूक सुविधा सुधारण्याच्या योजना कार्यन्वित झाल्यावर कंटेनर वाहतुकीची मागणी आणखी वाढेल आणि 'मेक इन इंडिया' मुळे भारतात निर्यात आणि निर्मितीला चालना मिळेल.
S.Tupe/S.Kane/D.Rane
(Visitor Counter : 264
पंतप्रधान कार्यालय
जपानचे माजी पंतप्रधान शिंजो आबे यांच्या शासकीय इतमामात होणाऱ्या अंत्यसंस्काराला उपस्थित राहण्यासाठी पंतप्रधान आज रात्री टोकियोला रवाना होणार
नवी दिल्ली, 26 सप्टेंबर 2022
जपानचे माजी पंतप्रधान शिंजो आबे यांच्या शासकीय इतमामात होणाऱ्या अंत्यसंस्काराला उपस्थित राहण्यासाठी पंतप्रधान नरेंद्र मोदी आज रात्री जपानमधील टोकियो इथे रवाना होतील.
ट्विट संदेशांमध्ये पंतप्रधान म्हणाले:
“प्रिय मित्र आणि भारत-जपान मैत्रीचे खंदे समर्थक माजी पंतप्रधान शिंजो आबे यांच्या शासकीय इतमामात होणाऱ्या अंत्यविधीसाठी मी आज रात्री टोकियो दौऱ्यावर जात आहे.”
"मी सर्व भारतीयांच्या वतीने पंतप्रधान किशिदा आणि श्रीमती आबे यांच्याकडे शोकभावना व्यक्त करेन. आबे सॅन यांच्या संकल्पनेनुसार भारत-जपान संबंध अधिक दृढ करण्यासाठी आम्ही प्रयत्नरत राहू. @kishida230"S.Patil/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(